
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1040 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Βιολογίας του Εθνικού και Καποδι- 
στριακού Πανεπιστημίου Αθηνών. 

2 Διόρθωση της αριθμ. 1409/27697/10.10.2016 από¬ 
φασης (ΦΕΚ 3319/17.10.2016/τ.Β') περί μετονο- 
μασίας του «Εργαστηρίου Μεταλλογνωσίας», σε 
«Εργαστήριο Χαρακτηρισμού Υλικών και Μεταλ- 
λογνωσίας» του Τμήματος Χημικών Μηχανικών της 
Πολυτεχνικής Σχολής του Πανεπιστημίου Πατρών. 


ΑΠΟΦΑΣΕΙΣ 

Αριθμ. 605/27-2-2018 (1) 

Έγκριση του Κανονισμού Διδακτορικών Σπου¬ 
δών του Τμήματος Βιολογίας του Εθνικού και Κα- 
ποδιστριακού Πανεπιστημίου Αθηνών. 

Η ΠΑΝΕΠΙΣΤΗΜΙΑΚΗ ΣΥΓΚΛΗΤΟΣΤΟΥ ΕΘΝΙΚΟΥ 
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114). 

2. Την υπ’ αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148). 

4. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τοπ.δ.85/2013 (ΦΕΚΑ' 124) «Ίδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών». 

7. Την απόφαση της Πανεπιστημιακής Συγκλήτου του 
Ε.Κ.Π.Α. (9η συνεδρία 29-1 -2018). 


8. Το απόσπασμα πρακτικών της Συνέλευσης του Τμή¬ 
ματος Βιολογίας του Ε.Κ.Π.Α. (συνεδρίαση 13-12-2017). 

9. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

την έγκριση του Κανονισμού Διδακτορικών Σπουδών 
του Τμήματος Βιολογίας του Εθνικού και Καποδιστρια- 
κού Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Βιολογίας του 
Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατά¬ 
ξεις του ν. 4485/2017 και του εν γένει θεσμικού πλαισίου 
όπως κάθε φορά ισχύει. Αποσκοπούν στην προαγωγή της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος, το οποίο πιστοποιεί 
την εκπόνηση πρωτότυπης επιστημονικής έρευνας, και 
την ουσιαστική συνεισφορά του/της κατόχου του στην 
εξέλιξη της γνώσης στον αντίστοιχο επιστημονικό κλάδο. 

Αρμόδιο όργανο για την οργάνωση και την εν γένει 
λειτουργία των Διδακτορικών Σπουδών του Τμήματος 
Βιολογίας είναι η Συνέλευση του Τμήματος Βιολογίας, η 
οποία και παίρνει τις τελικές αποφάσεις σχετικά με την 
εκπόνηση ή μη Διδακτορικής Διατριβής (Δ.Δ.) από υπο¬ 
ψήφιο που έχει υποβάλλει αίτηση. 

Η Διοικητική υποστήριξη των Διδακτορικών Σπουδών 
παρέχεται από τη Γραμματεία του Τμήματος Βιολογίας 
συνεπικουρούμενης από τις Γραμματείες των Τομέων. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση Δ.Δ. έχει 
ο/η κάτοχος Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισό¬ 
τιμου της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/2017. Σε ειδικές περιπτώσεις γίνεται αιτιολογη¬ 
μένα δεκτός, με απόφαση της Συνέλευσης του Τμήματος 
Βιολογίας, ως Υποψήφιος Διδάκτορας (Υ.Δ.) και μη κάτο¬ 
χος Δ.Μ.Σ. (άρθρο 38 του ν. 4485/2017). Στην περίπτωση 
αυτή, ο Υ.Δ. θα πρέπει να πληροί τουλάχιστον ένα από 
τα ακόλουθα κριτήρια: 

Τεύχος ΒΊ 040/22.03.2018 


1. Άριστη συνολική επίδοση στον προπτυχιακό κύκλο 
σπουδών (βαθμός πτυχίου «Άριστα», δηλαδή βαθμός 
πτυχίου ίσος με ή υψηλότερος από 8,5/10). 

2. Βαθμός πτυχίου τουλάχιστον ίσος ή υψηλότερος του 
6,5/10 («Λίαν Καλώς») και δημοσίευση ερευνητικής εργα¬ 
σίας σε διεθνές επιστημονικό περιοδικό μετά από κρίση. 
Στον ορισμό αυτό δεν περιλαμβάνονται ανακοινώσεις σε 
συνέδρια (εθνικά ή διεθνή) ή εργασίες σε τόμους περι¬ 
λήψεων συνεδρίων, με ή χωρίς κριτές. 

3. Βαθμός πτυχίου τουλάχιστον ίσος ή υψηλότερος του 
6,5/10 («Λίαν Καλώς») και να έχει λάβει υποτροφία για 
εκπόνηση Δ.Δ. από εθνικό, ευρωπαϊκό ή διεθνή φορέα 
χρηματοδότησης. 

Στην περίπτωση Υ.Δ. μη κατόχου Δ.Μ.Σ., ο υποψήφιος 
υποχρεούται, μετά την εγγραφή του στο Τμήμα Βιολογί¬ 
ας και κατά το διάστημα εκπόνησης της Δ.Δ., να παρα¬ 
κολουθήσει και να εξεταστεί επιτυχώς σε τέσσερα (4) 
μαθήματα (χειμερινού ή/και εαρινού εξαμήνου) συναφή 
με το γνωστικό αντικείμενο της Δ.Δ., που παρέχονται από 
τα προγράμματα μεταπτυχιακών σπουδών του Τμήμα¬ 
τος Βιολογίας ή, κατά περίπτωση, άλλου Τμήματος του 
ΕΚΠΑ. Συνιστάται η παρακολούθηση και η εξέταση των 
τεσσάρων (4) μαθημάτων να ολοκληρώνεται κατά τα 
πρώτα δύο (2) έτη εκπόνησης της Δ.Δ. 

Άρθρο 3 

Διαδικασία υποβολής αίτησης 

για εκπόνηση Διδακτορικής Διατριβής 

Οι υποψήφιοι που ενδιαφέρονται για εκπόνηση Δ.Δ. 
μπορούν να υποβάλλουν αίτηση καθ' όλη τη διάρκεια 
κάθε ακαδημαϊκού έτους στη Γραμματεία του Τμήματος 
Βιολογίας (άρθρο 38, ν. 4485/2017). Η αίτηση υποβάλλε¬ 
ται αυτοπροσώπως ή από εξουσιοδοτημένο εκπρόσωπο 
του υποψηφίου και πρέπει απαραιτήτως να συνοδεύεται 
από όλα τα απαιτούμενα δικαιολογητικά όπως ορίζονται 
στο Άρθρο 4 του παρόντος Κανονισμού Διδακτορικών 
Σπουδών. 

Άρθρο 4 

Απαιτούμενα δικαιολογητικά 

1. Αίτηση εκπόνησης Δ.Δ. (υπόδειγμα αίτησης είναι 
αναρτημένο στην ιστοσελίδα του Τμήματος Βιολογίας, 
νννννν.όίοΙ.υοθ.ςιΐ') όπου αναγράφονται: 

- προτεινόμενος τίτλος Δ.Δ. 

- τεκμηριωμένη επιστημονική πρόταση και προσχέδιο 
Δ.Δ. (έκτασης κατ’ ελάχιστον μίας [1] σελίδας Α4), όπου 
προσδιορίζεται σε γενικές γραμμές το αντικείμενο της 
Δ.Δ. Ο προσδιορισμός του αντικειμένου θα γίνεται μετά 
από συνεννόηση με μέλος Δ.Ε.Π.τουΤμήματος Βιολογί¬ 
ας, το οποίο προτίθεται να αναλάβει ως επιβλέπων/ουσα 
την εκπόνηση της Δ.Δ. 

- προτεινόμενη γλώσσα συγγραφής των εκθέσεων 
προόδου και της Δ.Δ. Η συγγραφή μπορεί να γίνει στην 
ελληνική ή την αγγλική γλώσσα (με σαφή αιτιολόγηση 
στην περίπτωση επιλογής της τελευταίας) 

- προτεινόμενος επιβλέπων/ουσα της Δ.Δ. 

2. Αναλυτικό Βιογραφικό Σημείωμα 

3. Αντίγραφο Πτυχίου του Α' κύκλου σπουδών και αντί¬ 
γραφο Διπλώματος Μεταπτυχιακών Σπουδών 


4. Αναγνώριση ισοτιμίας των αντίστοιχων τίτλων από 
το Δ.Ο.Α.Τ.Α.Π. (για πτυχιούχους Α.Ε.Ι. της αλλοδαπής). 

5. Αναλυτική βαθμολογία των προπτυχιακών και με¬ 
ταπτυχιακών σπουδών και αντίγραφο της περίληψης 
της μεταπτυχιακής διπλωματικής εργασίας σε έντυπη 
μορφή. 

6. Πιστοποιητικό γλωσσομάθειας (επιπέδου τουλά¬ 
χιστον (II) ή Υπεύθυνη Δήλωση γνώσης της αγγλικής 
γλώσσας. 

7. Συστατικές επιστολές από τουλάχιστον δύο (2) κα¬ 
θηγητές Α.Ε.Ι, ή από ερευνητές Α', Β' ή Γ’ βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

8. Ανάτυπα τυχόν δημοσιεύσεων σε διεθνή επιστημο¬ 
νικά περιοδικά με κριτές σε έντυπη μορφή. 

9. Φωτοτυπία αστυνομικού δελτίου ταυτότητας ή δι¬ 
αβατηρίου. 

Άρθρο 5 

Διαδικασία επιλογής Υποψηφίων Διδακτόρων 

Η Συνέλευση του Τμήματος Βιολογίας, αφού λάβει υπό¬ 
ψη τις αιτήσεις που έχουν υποβληθεί, τις κατηγοριοποιεί 
με βάση τη συνάφεια του ερευνητικού αντικειμένου και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται αποκλειστι¬ 
κά από μέλη Δ.Ε.Π. του Τμήματος Βιολογίας, εξετάζει τις 
αντίστοιχες αιτήσεις και τα συνυποβαλλόμενα έγγραφα 
και καλεί τους υποψηφίους σε συνέντευξη. Κατόπιν υπο¬ 
βάλλει στη Συνέλευση του Τμήματος Βιολογίας αναλυτι¬ 
κό υπόμνημα στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο και με την 
προϋπόθεση ότι ο επιβλέπων αποδέχεται την επίβλεψη 
και μπορεί να υποστηρίξει ερευνητικά τη Δ.Δ. Προτείνει 
επίσης, σε συνεργασία με τον επιβλέποντα και τον Υ.Δ., 
την Τριμελή Συμβουλευτική Επιτροπή της Δ.Δ. του υπο¬ 
ψηφίου και σε περίπτωση μη κατόχου Δ.Μ.Σ., τα τέσσερα 
(4) μεταπτυχιακά μαθήματα τα οποία πρέπει υποχρεωτι¬ 
κά να παρακολουθήσει και σε αυτά να εξεταστεί επιτυ- 
χώς ο υποψήφιος. Σε περίπτωση που ο Υ.Δ. είναι απόφοι¬ 
τος Ανώτατου Τεχνολογικού Εκπαιδευτικού Ιδρύματος 
(Α.Τ.Ε.Ι.), θα υποχρεούται πέραν των τεσσάρων (4) μετα¬ 
πτυχιακών μαθημάτων να παρακολουθήσει και εκείνα τα 
προπτυχιακά μαθήματα που η τριμελής επιτροπή κρίνει 
ότι δεν έχει διδαχθεί ή δεν έχει διδαχθεί επαρκώς κατά τις 
εγκύκλιες σπουδές του και είναι ιδιαίτερα σημαντικά για 
την κατανόηση των αρχών της Βιολογίας. Η Συνέλευση 
του Τμήματος Βιολογίας, αφού λάβει υπόψη τη γνώμη 
του προτεινόμενου επιβλέποντος και των μελών της 
προτεινόμενης Τριμελούς Συμβουλευτικής Επιτροπής 
(προφορικά ή εγγράφως),τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. Στην περίπτωση έγκρισης, 
στην εγκριτική απόφαση ορίζονται ο επιβλέπων της Δ.Δ. 
και τα δύο (2) άλλα μέλη (εκτός του επιβλέποντος) της 
Τριμελούς Συμβουλευτικής Επιτροπής. 




Τεύχος Β' 1040/22.03.2018 

Στην εγκριτική απόφαση ορίζεται και η γλώσσα συγ¬ 
γραφής των εκθέσεων προόδου και της Δ.Δ. (άρθρο 38 
τουν. 4485/2017). 

Μετά την εγγραφή του Υ.Δ. και τον ορισμό της Τριμε¬ 
λούς Συμβουλευτικής Επιτροπής, τα ονόματα του Υ.Δ., 
του/της επιβλέποντος/ουσας μέλους Δ.Ε.Π. ή ερευνητή/ 
τριας, ο τίτλος της εκπονούμενης Δ.Δ. και σύντομη πε¬ 
ρίληψη αυτής, καθώς και τα μέλη της Τριμελούς Συμ¬ 
βουλευτικής Επιτροπής αναρτώνται από τη Γραμματεία 
του Τμήματος Βιολογίας στον ιστότοπο του Τμήματος 
Βιολογίας και του Ιδρύματος, στην ελληνική και στην 
αγγλική γλώσσα (άρθρο 39 του ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα Διδακτορικής Διατριβής 

Δικαίωμα επίβλεψης Δ.Δ. έχουν τα μέλη Δ.Ε.Π. Α' βαθ¬ 
μίδας, Αναπληρωτή και ΕπίκουρουτουΤμήματος Βιολο¬ 
γίας ή άλλου Α.Ε.Ι. ή ερευνητές Α', Β' ή Γ’ βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογι- 
κών Ερευνών της Ακαδημίας Αθηνών (άρθρο 39 του 
ν. 4485/2017) ή ως διαφορετικά ορίζεται από το εκάστο- 
τε ισχύον νομοθετικό πλαίσιο. 

Κάθε μέλος ΔΕΠ του Τμήματος Βιολογίας μπορεί να 
επιβλέπει πέντε (5) και κατ’ ανώτατο όριο οκτώ (8) Υ.Δ. 

Στον μέγιστο αυτόν αριθμό δεν προσμετρώνται όσοι 
Υ.Δ. δεν έχουν ανανεώσει την ετήσια εγγραφή τους στο 
Τμήμα Βιολογίας (άρθρο 7, παρ. 2 του παρόντος κα¬ 
νονισμού) για τρία (3) συνεχόμενα ακαδημαϊκά έτη. Οι 
συγκεκριμένοι Υ.Δ. κατατάσσονται στην κατηγορία των 
ανενεργών υποψηφίων. 

2. Τριμελής Συμβουλευτική Επιτροπή 

Η Συνέλευση του Τμήματος Βιολογίας αναθέτει στον/ 
στην προτεινόμενο/η επιβλέποντα/ουσα σύμφωνα με την 
παράγραφο 3 του άρθρου 38 του ν. 4485/2017, την επίβλε¬ 
ψη τηςΔ.Δ. και ορίζειΤριμελή Συμβουλευτική Επιτροπή, με 
αρμοδιότητα να πλαισιώνει και να υποστηρίζει την εκπό¬ 
νηση και συγγραφή της (παρ. 2, άρ. 39 του ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο (2) ακόμη μέλη Δ.Ε.Π. Α' 
βαθμίδας, Αναπληρωτή και Επίκουρου από το Τμήμα 
Βιολογίας ή άλλο Α.Ε.Ι. ή καθηγητές/τριες αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές/ 
τριεςτων βαθμιδών Α’, Β’ ή Γ’ από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την εκπονούμενη Δ.Δ. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. του Τμήματος Βιολογίας από 
τις τρεις πρώτες βαθμίδες (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτελόγο ο/η επιβλέπων/ουσα εκλείψει 
ή διαπιστωμένα αδυνατεί να επιβλέψει για μεγάλο χρονι¬ 


κό διάστημα (πέραν των δύο [2] ετών) τη Δ.Δ., η Συνέλευ¬ 
ση του Τμήματος Βιολογίας, εκτιμώντας τις περιστάσεις, 
αναθέτει σε άλλο άτομο την επίβλεψη, σύμφωνα με όσα 
ορίζονται στις προηγούμενες παραγράφους, είτε με δική 
της πρωτοβουλία, είτε ύστερα από αίτηση του/της Υ.Δ. και 
γνώμη του/της προτεινόμενου/ης επιβλέποντος/ουσας. Δι¬ 
αφορετικά, αναθέτει την επίβλεψη σε ένα από τα άλλα δύο 
(2) μέλη τηςΤριμελούς Συμβουλευτικής Επιτροπής, ακόμη 
και καθ' υπέρβαση του μέγιστου αριθμού Υ.Δ. που μπορεί 
να επιβλέπεται ανά άτομο, σύμφωνα με όσα ορίζονται στον 
παρόντα Κανονισμό (άρθρο 39 του ν. 4485/2017). 

Η αντικατάσταση μελών της Τριμελούς Συμβουλευ¬ 
τικής Επιτροπής γίνεται μετά από αίτηση του/της Υ.Δ. 
προς τη Συνέλευση του Τμήματος Βιολογίας συνυπο¬ 
γραμμένη από τουλάχιστον δύο (2) από τα τρία (3) μέλη 
τηςΤριμελούς Συμβουλευτικής Επιτροπής του/της. Στην 
αίτηση αναφέρονται οι λόγοι της αίτησης αντικατάστα¬ 
σης, λαμβανομένης υπόψη της προστασίας ευαίσθητων 
προσωπικών δεδομένων. 

2β. Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας της Δ.Δ. που έχει αναλά- 
βει και ο τίτλος απονέμεται από το Τμήμα Βιολογίας του 
Εθνικού και Καποδιστριακού Πανεπιστήμιου Αθηνών 
(άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη της 
Τ ριμελούς Συμβουλευτικής Επιτροπής, με απόφαση της 
Συνέλευσης του Τμήματος Βιολογίας, αντικαθίστανται 
από ισάριθμα μέλη, προκειμένου να οριστεί η Επταμελής 
Εξεταστική Επιτροπή για την κρίση της Δ.Δ. 

3. Επταμελής Εξεταστική Επιτροπή 

Η Συνέλευση του Τμήματος Βιολογίας ορίζει Επταμε- 
λή Εξεταστική Επιτροπή για την κρίση της Δ.Δ. (παρ. 1, 
άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
της Τ ριμελούς Συμβουλευτικής Επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
Συνέλευσης του Τμήματος Βιολογίας αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. Στην 
Επταμελή Εξεταστική Επιτροπή μετέχουν τουλάχιστον 
τρία (3) μέλη Δ.Ε.Π. του Τμήματος Βιολογίας. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε- 




11826 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 040/22.03.2018 


λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Ο/Η Υ.Δ. μπορεί κατά τη διάρκεια των σπουδών του/ 
της στο Πρόγραμμα Διδακτορικών Σπουδών να ζητή¬ 
σει με επαρκώς αιτιολογημένη αίτηση του/της τη δια¬ 
κοπή εκπόνησης της Δ.Δ. για διάστημα μέχρι δύο (2) 
έτη (4 εξάμηνα) συνολικά ή/και παράταση του χρόνου 
εκπόνησης της Δ.Δ. μέχρι δύο (2) έτη (4 εξάμηνα). Η δι¬ 
άρκεια διακοπής ή παράτασης του χρόνου εκπόνησης 
της Δ.Δ. συζητείται και εγκρίνεται κατά περίπτωση από 
τη Συνέλευση του Τμήματος Βιολογίας, με δυνατότητα 
περαιτέρω χρονικής διαφοροποίησης από τα ανωτέρω 
σε ιδιαίτερα εξαιρετικές περιπτώσεις. 

Ειδικά για την περίπτωση διακοπής φοίτησης, ο χρό¬ 
νος της διακοπής φοίτησης δεν προσμετράται στην 
προβλεπόμενη μέγιστη χρονική διάρκεια εκπόνησης 
της Δ.Δ. Κατά τη διάρκεια της διακοπής φοίτησης οι Υ.Δ. 
δεν επωφελούνται των δικαιωμάτων και των παροχών 
που προβλέπονται για τους Υ.Δ. 

2. Δικαιώματα και Υποχρεώσεις 

- Οι Υ.Δ. υποχρεούνται σε ανανέωση εγγραφής ανά 
ακαδημαϊκό έτος (άρθρο 45, παρ. 2 του ν. 4485/2017). 
Οι Υ.Δ. οφείλουν με δική τους ευθύνη να ανανεώνουν 
την εγγραφή τους στα Μητρώα της Γραμματείας του 
Τμήματος Βιολογίας από την πρώτη έως την τριακοστή 
Σεπτεμβρίου (1-30/9) κάθε έτους. 

- Οι Υ.Δ. κάθε έτος και κατά την ελάχιστη χρονική διάρ¬ 
κεια των σπουδών, παρουσιάζουν προφορικά και υπο¬ 
βάλλουν και εγγράφως ετήσια έκθεση προόδου ενώπιον 
τηςΤριμελούς Συμβουλευτικής Επιτροπής, σχετικά με 
την πρόοδο της Δ.Δ. τους. Αντίγραφο της έκθεσης, κα¬ 
θώς και σχόλια επ' αυτής από τον Επιβλέποντα ή την 
Τριμελή Συμβουλευτική Επιτροπή καταχωρίζονται στον 
ατομικό φάκελο του υποψηφίου σύμφωνα με τα όσα ορί¬ 
ζονται στον Κανονισμό Διδακτορικών Σπουδών (άρθρο 
40, παρ. 2 του ν. 4485/2017). 

Η μέγιστη έκταση του γραπτού κειμένου της ετήσιας 
έκθεσης προόδου είναι 3.000 λέξεις. Η έκθεση μπορεί να 
συμπεριλαμβάνει εικόνες, σχήματα, διαγράμματα και πί¬ 
νακες, και συνυπογράφεται από τον Υ.Δ. και την Τριμελή 
Συμβουλευτική Επιτροπή. Οι Υ.Δ. έχουν την ευθύνη για 
την έγκαιρη προετοιμασία και υποβολή των εκθέσεων 
προόδου. Για οποιαδήποτε καθυστέρηση θα πρέπει να 
ενημερώνεται ο επιβλέπων της Δ.Δ. Οι εκθέσεις προόδου 
λαμβάνουν αριθμό πρωτοκόλλου από τη Γραμματεία του 
Τμήματος Βιολογίας και εγκρίνονται από τη Συνέλευση 
του Τμήματος. 

- Οι διδακτορικές σπουδές προσφέρονται δωρεάν. 

- Οι Υ.Δ. έχουν για μέχρι πέντε (5) πλήρη ακαδημαϊκά 
έτη από την πρώτη εγγραφή τους, όλα τα δικαιώματα και 
τις παροχές που προβλέπονται και για τους φοιτητές του 
δεύτερου κύκλου σπουδών. Μέχρι και πέντε (5) έτη μετά 
την ολοκλήρωση της Δ.Δ. τους, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (άρθρο 
40, παρ. 3 του ν. 4485/2017). 


- Οι Υ.Δ. έχουν δικαίωμα χρήσης των υπηρεσιών ηλε¬ 
κτρονικού ταχυδρομείου από το Κέντρο Λειτουργίας και 
Διαχείρισης Δικτύου (ΚΛΕΙΔΙ) του Ιδρύματος μετά από 
αίτηση τους, με ευθύνη του επιβλέποντος. 

- Οι Υ.Δ. έχουν τη δυνατότητα να διεξάγουν μέρος της 
έρευναςτηςΔ,Δ.τουςσε άλλο ίδρυμα/ινστιτούτο/ερευ- 
νητικό κέντρο/επιχείρηση της ημεδαπής ή της αλλοδα¬ 
πής, μετά από αιτιολογημένη αίτηση τους προς τη Συ¬ 
νέλευση τουΤμήματος Βιολογίας, συνυπογραμμένη από 
τα μέλη τηςΤριμελούς Συμβουλευτικής Επιτροπής. Η κά¬ 
λυψη του κόστους μετάβασης και διαβίωσης σε ίδρυμα 
υποδοχής εκτός ΕΚΠΑ βαρύνει τον Υ.Δ. ή καλύπτεται από 
πόρους που δεν βαρύνουν τον ετήσιο προϋπολογισμό 
του Τμήματος Βιολογίας (πχ. υποτροφία, επιχορήγηση, 
ερευνητικό πρόγραμμα μέλους της Τριμελούς Συμβου¬ 
λευτικής Επιτροπής, κ.λπ.). Στις περιπτώσεις διεξαγωγής 
πειραματικού έργου σε ιδρύματα/ινστιτούτα/ερευνητικά 
κέντρα/επιχειρήσεις, οι Υ.Δ. οφείλουν να ενημερώνουν 
εγγράφως ή ηλεκτρονικά ανά τακτά χρονικά διαστήμα¬ 
τα (τουλάχιστον ανά 6 μήνες) τον επιβλέποντα για την 
πορεία της Δ.Δ. 

- Με πρόταση της Συνέλευσης του Τμήματος Βιολο¬ 
γίας και κοινή απόφαση των Υπουργών Παιδείας και 
Οικονομικών μπορεί να ανατίθεται σε Υ.Δ. η επικουρία 
μελών Δ.Ε.Π. σε προπτυχιακό και μεταπτυχιακό επίπεδο 
με ωριαία αντιμισθία που επιβαρύνει τον προϋπολογι¬ 
σμό του Ιδρύματος (άρθρο 9, παράγραφος 3, εδάφιο ε, 
του ν. 3685/2008). Η επικουρία αφορά εργαστηριακές 
ασκήσεις που άπτονται του γνωστικού αντικειμένου 
της Δ.Δ. του κάθε υποψηφίου. Οι Υ.Δ. δεν μπορούν να 
διδάσκουν προπτυχιακά ή μεταπτυχιακά μαθήματα με 
ανάθεση διδασκαλίας. 

- Υ.Δ. που εμπίπτουν στο άρθρο 19 παρ. 4 του 
ν. 4452/2017 δύνανται να απασχολούνται ως ακαδημαϊκοί 
υπότροφοι με απόφαση της Συνέλευσης του Τμήματος 
Βιολογίας, με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου με σύμβαση που υπογράφεται μεταξύ του ακαδη¬ 
μαϊκού υποτρόφου και του Πρύτανη του Ε.Κ.Π.Α.. Η προ¬ 
κήρυξη του γνωστικού αντικειμένου γίνεται έπειτα από 
πρόταση της Γενικής Συνέλευσης του Τομέα και έγκριση 
από τη Συνέλευση τουΤμήματος Βιολογίας. Η διάρκεια 
της συμβάσεως καθορίζεται μέχρι ενός (1) πανεπιστημι¬ 
ακού έτους κατά περίπτωση, ανάλογα με τις ανάγκες του 
Τομέα. Δύναται αυτή να ανανεώνεται ή να παρατείνεται, 
πλην όμως ο συνολικός χρόνος πρόσληψης δεν δύναται 
να υπερβεί τα τρία (3) πανεπιστημιακά έτη. Η απασχόληση 
των ανωτέρω Υ.Δ. δύναται να είναι πλήρης ή μερική και η 
κάλυψη της αποζημίωσης τους θα γίνεται από υποτροφίες 
και πόρους που θα εξασφαλίζει τοΤμήμα Βιολογίας, χωρίς 
αύξηση της κρατικής επιχορήγησης προς το οικείο Α.Ε.Ι. 
και σύμφωνα με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή θέματος Διδακτορικής Διατριβής 

Μετά την παρουσίαση και υποβολή της τρίτης (3ης) 
εκθέσεως προόδου, ο Υ.Δ. σε συνεννόηση με τον επιβλέ- 

ποντα και τα άλλα δύο (2) μέλη της Τριμελούς Συμβου¬ 
λευτικής Επιτροπής μπορεί να προβεί σε αναδιατύπωση 
του τίτλου της Δ.Δ. με την προϋπόθεση ότι δεν αλλάζει 
ουσιαστικά το περιεχόμενο της. Η αναδιατύπωση έχει 
στόχο την καλύτερη αποτύπωση του ερευνητικού έρ¬ 
γου του Υ.Δ. στο πλαίσιο της Δ.Δ. Αλλαγή θέματος Δ.Δ. 
κατά τη διάρκεια εκπόνησης της δεν προβλέπεται. Σε 
περίπτωση αλλαγής θέματος επαναλαμβάνεται εξ αρχής 
η διαδικασία που προβλέπεται από τα άρθρα 3-7 του 
παρόντος Κανονισμού. 

2. Οδηγίες συγγραφής Διδακτορικής Διατριβής 

Η συγγραφή της Δ.Δ. γίνεται σε συνεννόηση με τον 
επιβλέποντα και τα άλλα δύο (2) μέλη τηςΤριμελούς Συμ¬ 
βουλευτικής Επιτροπής. Για τη συγγραφή της Δ.Δ., οι Υ.Δ. 
οφείλουν να συμμορφωθούν με τις παρακάτω οδηγίες: 

1. Το εξώφυλλο και η σελίδα τίτλου πρέπει να περιέχει 
τις εξής πληροφορίες: 

- Το «Λογότυπο της θεάς Αθηνάς», άνω και αριστερά 
του ονόματος του Πανεπιστημίου και του Τμήματος 

- Τις λέξεις «Εθνικόν και Καποδιστριακόν Πανεπιστή- 
μιον Αθηνών», «Σχολή Θετικών Επιστημών», «Τμήμα 
Βιολογίας» 

-Τον πλήρη τίτλο της Δ.Δ. 

- Τις λέξεις «Διδακτορική Διατριβή» 

- Το ονοματεπώνυμο και την ιδιότητα (πχ. Βιολόγος) 
του Υ.Δ. 

- Στο χαμηλότερο μισό της σελίδας, στο κέντρο, τη 
λέξη «Αθήνα» και το έτος υποστήριξης της Δ.Δ. 

2. Η σελιδοποίηση πρέπει να γίνει με τη παρακάτω 
σειρά: 

- Σελίδα Τίτλου, στο οπισθόφυλλο της οποίας θα ανα¬ 
γράφονται: 

«Η έγκριση της Διδακτορικής Διατριβής από το Τμή¬ 
μα Βιολογίας της Σχολής Θετικών Επιστημών του ΕΚΠΑ 
δεν υποδηλώνει αποδοχή των απόψεων του συγγραφέα 
(ν. 5343/1932, άρθρο 202)» και «Το κείμενο της Διδα¬ 
κτορικής Διατριβής δεν αποτελεί προϊόν λογοκλοπής.» 

- Σελίδα όπου θα αναγράφονται: 

Μέλη της Τριμελούς Συμβουλευτικής Επιτροπής 

Επιβλέπων Καθηγητής X.. μέλη ο/η.και 

ο/η. 

Μέλη της Επταμελούς Εξεταστικής Επιτροπής 

Επιβλέπων Καθηγητής X., μέλη ο/η.και 

ο/η. 

(Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής, να αναφέ- 
ρεται η αρχική σύνθεση της επιτροπής πριν από την 
αντικατάσταση και στη συνέχεια να μνημονεύεται η 
αντικατάσταση και να αναφέρεται η νέα σύνθεση της 
επταμελούς εξεταστικής επιτροπής) 

- Περίληψη (Ελληνική και Αγγλική, 500 λέξεις κατ' ελά- 
χιστον) 

- Πρόλογος, Ευχαριστίες, Αφιερώσεις (προαιρετικές) 

- Περιεχόμενα, με καταγραφή της αρίθμησης των αντί¬ 
στοιχων σελίδων 

- Κατάλογος Πινάκων, με τους σχετικούς τίτλους και 
καταγραφή της αρίθμησης των αντίστοιχων σελίδων 
(προαιρετικό). 


- Κατάλογος Σχημάτων ή Εικόνων, με τίτλους και κα¬ 
ταγραφή της αρίθμησης των αντίστοιχων σελίδων (προ¬ 
αιρετικό). 

- Κατάλογος Συντομογραφιών/Κατάλογος Συμβόλων. 

- Κυρίως κείμενο της Δ.Δ. (όπου περιλαμβάνονται η 
Εισαγωγή, η Μεθοδολογία, τα Αποτελέσματα και η Συ¬ 
ζήτηση/Συμπεράσματα) 

- Βιβλιογραφία 

- Παραρτήματα (εάν υπάρχουν) 

3. Μορφοποίηση σελίδας: 

- Διάστιχο (Ειπθ 5ρ3<:ίη9): 1,5 γραμμή 

- Γραμματοσειρά (Εοπΐ): ή ΑιίβΙ 11 

- Εκτύπωση διπλής όψης 

4. Υπόδειγμα βιβλιογραφίας: 

- Παράθεση εντός του κειμένου: (επίθετο α' συγγρα¬ 
φέα θΐ βΙ., έτος δημοσίευσης). 

- Σε περίπτωση δύο συγγραφέων: (επίθετο α' συγγρα¬ 
φέα και/θηό επίθετο β' συγγραφέα, έτος δημοσίευσης). 

- Τα επίθετα παρατίθενται χωρίς αρχικά ονομάτων, 
εκτός εάν υπάρχει συνωνυμία. 

- Οι βιβλιογραφικές αναφορές παρατίθενται αλφαβη¬ 
τικά και μετά χρονολογικά. Εάν ο ίδιος συγγραφέας έχει 
περισσότερες της μιας βιβλιογραφικές αναφορές, τότε 
παρατίθενται χρονολογικά. Παράδειγμα: (ΑΙΙβπ, 20003, 
2000ά, 1999; ΑΙΙβπ 3πά _Ιοπθ5,1999; Κγβγπθγ θΐ 31., 2010) 

- Στην ενότητα Βιβλιογραφία παρατίθενται αλφαβη¬ 
τικά: 

. Περισσότερες της μιας βιβλιογραφικές αναφορές 
του ίδιου συγγραφέα στο ίδιο έτος καταχωρούνται με 
τα γράμματα 'β’, 'ά', 'ε', κ.λπ., τα οποία αναγράφονται μετά 
το έτος δημοσίευσης. 

. Μετά τα ονόματα (ήτοι το επίθετο και το αρχικό ονό¬ 
ματος του κάθε συγγραφέα, που χωρίζονται με κόμμα 
μεταξύ τους), ακολουθείτο έτος δημοσίευσης. Επακο¬ 
λουθεί ο τίτλος της δημοσίευσης και η συντομογραφία 
του περιοδικού δημοσίευσης, ο τόμος και οι σελίδες. 

- Παραδείγματα: \/3ηςΙθΐ’Θθθΐ’, Η3ΠΓ3305, 1Α.1, 
Ευρΐοπ, Κ.Α., 2010 -ΤΓιθ 3Γΐ οίννπΐίπς 3 5είθπΐίίίε βγϊιθΙθ. 
). 5α. ίοιτιιπυη. 163,51-59. 

- Βιβλιογραφική αναφορά βιβλίου: 5ΐτυπΙ<, 1 γ.\Λ/., \Λ/ΓιϊΙθ, 
Ε.Β., 2000. ΤΒθ ΕΙθιύιθπϊ 5 οί 5ΐγΙθ, ΓουτΐΓι θά. ΙοηςιπΒη, 
Νθνν ΥογΚ. 

- Βιβλιογραφική αναφορά κεφαλαίου βιβλίου: Μθΐΐβιτι, 
Ο.Β., Αά 3 ΐτΐ 5 , Ε.Β., 2009. Ηονν ΐο ρΓθρ 3 Γθ 3 Π θΙθθΐΐΌηίε 
νθΓ 5 Ϊοπ οί γουτ ΒΓΐίεΙθ, ίπ: _Ιοπθ 5 , Β.5., διπίΐίι, Β.Ζ. (Ε05.), 
ΙηΐΓοάυοΐίοπ ΐο ίήθ ΕΙθοΐΐΌηίς Α 9 Θ. Ε-ΡυάΙί5ίιίη9 Ιηα, 
Νθνν ΥοιΊ<, ρρ. 281 -304. 

- Βιβλιογραφική αναφορά ιστοσελίδας: ^^ηςθ^ 
Βθ5θ3Γθή ΕΙΚ, 1975. ^^η^θ^ 5ΐ3ΪΙ5ΐίς5 ΓθρθΓΪ5 Γογ ίήθ 
υκ. ήΐίρ://\Λ/\Λ/\Λ/Χ3ΠΟΘΓΓΘ5θ3ΓθίΐυΙ<.ΟΓ9/3άθυίθ3ηθθΓ/ 
5ΐ3ΐί5Ϊίθ5/ς3ΠΘΘΓ5ΐ3Ϊ5ΓθρθΓΐ/(3ΘΘΘ55Θ0 13 ΜβΙτΓι 2003). 

- Βιβλιογραφική αναφορά βάσης δεδομένων [03ΐ35θΐ]: 
09 υιτ>, Μ., ΙιτιβΜιό, 5., 53 ίΐο, 5., Ν 3 ΐ< 35 ίιίζυΚ 3 , Τ., 2015. 
ΜθΓΪ3ίίΐγ 03Ϊ3 Γογ ϋ3ρ3ΠΘ5θ 03|< \Λ/ίΙΐ 0Ι5Θ35Θ 3Π0 
5 υΐΎουηάίη 9 Γογθ 5 ϊ ςοηηρο 5 ίΐίοη 5 . ΜθηάθΙθγΘ 3 ΐ 3 , νΐ 
ίιΐΐρ5://άοί.θΓ9/10.17632/χνν]98ηά39ΐ'.1. 

- ΕΝΑΛΛΑΚΤΙΚΑ, οι βιβλιογραφικές αναφορές πα¬ 
ρατίθεται εντός του κειμένου της Δ.Δ. με αραβικούς 
αριθμούς εντός αγκύλης: [1], [2, 3], [2-9]. Στην περί- 

πτώση αυτή, στην ενότητα Βιβλιογραφία, οι αναφορές 
παρατίθενται αριθμητικά με τη σειρά εμφάνισης στο 
κείμενο της Δ.Δ. 

Στο τέλος του κειμένου της Δ.Δ. επισυνάπτονται ως 
παραρτήματα το σύντομο βιογραφικό σημείωμα του 
Υ.Δ. (έως 1.000 λέξεις) και πλήρες αντίγραφο της μίας 
ή περισσοτέρων δημοσιευμένων εργασιών που έχουν 
προκύψει κατά την εκπόνηση της Δ.Δ. και ο Υ.Δ. συμμε¬ 
τέχει ως συν-συγγραφέας. 

3. Γλώσσα συγγραφής Διδακτορικής Διατριβής 

Η Δ.Δ. συντάσσεται σε γλώσσα που αποφασίζει η Συνέ¬ 
λευση του Τμήματος Βιολογίας, η οποία λαμβάνει υπόψη 
τη γλώσσα συγγραφής που έχει προτείνει ο Υ.Δ. στην 
αίτηση του (άρθρο 38 παρ. 2 και 3 του ν. 4485/2017). 

Άρθρο 9 

Κρίση Διδακτορικής Διατριβής 

Μετά την ολοκλήρωση του πειραματικού μέρους της 
Δ.Δ., ο επιβλέπων σε συνεννόηση με τον Υ.Δ. και τα δύο 
(2) μέλη τηςΤριμελούς Συμβουλευτικής Επιτροπής ορί¬ 
ζουν ημερομηνία για την παρουσίαση ανοικτού σεμινα¬ 
ρίου με το σύνολο των αποτελεσμάτων της Δ.Δ. Εάν τα 
αποτελέσματα κριθούν ικανοποιητικά από την Τριμελή 
Συμβουλευτική Επιτροπή, προτείνεται στον Υ.Δ. η συγ¬ 
γραφή του τελικού κειμένου της Δ.Δ. Σε αντίθετη περί¬ 
πτωση, προτείνονται οι πρόσθετες διορθωτικές πράξεις 
που οδηγούν στην ολοκλήρωση της πειραματικής δια¬ 
δικασίας της Δ.Δ. 

Μετά την ολοκλήρωση της συγγραφής της Δ.Δ., η Τρι¬ 
μελής Συμβουλευτική Επιτροπή δέχεται ή απορρίπτει 
αίτηση του υποψηφίου για τη δημόσια υποστήριξη και 
την αξιολόγηση της. Αν η Τριμελής Συμβουλευτική Επι¬ 
τροπή αποδεχτεί την αίτηση του υποψηφίου συντάσσει 
αναλυτική εισηγητική έκθεση και την υποβάλλει στη Συ¬ 
νέλευση τουΤμήματος Βιολογίας, ζητώνταςτον ορισμό 
Επταμελούς Εξεταστικής Επιτροπής (άρθρο 41, παρ. 1 
του ν. 4485/2017). Στην εισηγητική έκθεση τηςΤριμελούς 
Συμβουλευτικής Επιτροπής επισυνάπτεται υποχρεωτικά 
τουλάχιστον μία (1) δημοσιευμένη εργασία με μέρος ή 
το σύνολο των αποτελεσμάτων της Δ.Δ. σε διεθνές επι¬ 
στημονικό περιοδικό, με πρώτο συγγραφέα τον Υ.Δ. Εάν 
η Δ.Δ. εκπονείται εκτός του Τμήματος Βιολογίας, ο Υ.Δ. 
υποχρεούται στην/στις δημοσιεύσεις που καταθέτει να 
αναφέρει ως φορέα ένταξης του (θίίΝώΐίοη) και τοΤμήμα 
Βιολογίας του ΕΚΠΑ. 

Η Συνέλευση του Τμήματος Βιολογίας ορίζει την Επτα- 
μελή Εξεταστική Επιτροπή εντός τεσσάρων (4) μηνών 
από την κατάθεση της εισηγητικής έκθεσης. 

Εάν η Τριμελής Συμβουλευτική Επιτροπή απορρίψει 
την αίτηση του υποψηφίου, υποχρεούται να συντάξει 
αναλυτική εισηγητική έκθεση όπου αναφέρονται οι 
λόγοι απόρριψης και συγκεκριμένες διορθωτικές προ¬ 
τάσεις κατά περίπτωση, ορίζοντας και το χρόνο διεκ¬ 
περαίωσης των προτεινόμενων αλλαγών στη Δ.Δ. Η 
προθεσμία εκ νέου υποβολής αίτησης του Υ.Δ. για τη 
δημόσια υποστήριξη και την αξιολόγηση της Δ.Δ. του, 
δεν μπορεί να υπερβαίνει τους τέσσερεις (4) μήνες μετά 
την πρώτη απόρριψη. 


Ο ορισμός της ημερομηνίας υποστήριξης/εξέτασης 
της Δ.Δ. γίνεται με πρωτοβουλία του επιβλέποντος, σε 
συνεννόηση με τον Υ.Δ., εντός τριών (3) μηνών από 
τον ορισμό της Επταμελούς Εξεταστικής Επιτροπής. Η 
ημερομηνία υποστήριξης της Δ.Δ. ανακοινώνεται στον 
ιστότοπο του Τμήματος Βιολογίας τουλάχιστον μία (1) 
εβδομάδα πριν από την παρουσίαση/εξέταση. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ. 3, αρ. 41, ν. 4485/2017). 

Η παρουσίαση της Δ.Δ. γίνεται σε αίθουσα του Τ μήμα¬ 
τος Βιολογίας (ή σε αίθουσα τηλεδιάσκεψης του ΕΚΠΑ) 
και είναι ανοικτή. Μετά το πέρας της παρουσίασης από 
τον Υ.Δ., τα μέλη της Επταμελούς Εξεταστικής Επιτροπής 
υποβάλλουν ερωτήσεις στον υποψήφιο προκειμένου να 
διαμορφώσουν άποψη για την επάρκεια των γνώσεων 
του, την πληρότητα της ερευνητικής του εργασίας, την 
πρωτοτυπία της Δ.Δ. και την ακαδημαϊκή επάρκεια του 
υποψηφίου. Η εξέταση διαρκεί εύλογο χρονικό διάστη¬ 
μα, κρινόμενο κατά περίπτωση. 

Στη συνέχεια, η Επταμελής Εξεταστική Επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη, λαμβάνοντας 
υπόψη και το δημοσιευμένο έργο που έχει προκύψει 
και με βάση αυτά τα κριτήρια την εγκρίνει με πλειοψη- 
φία τουλάχιστον πέντε (5) μελών (άρθρο 41, παρ. 3 του 
ν. 4485/2017) και αξιολογεί τη Δ.Δ. ομόφωνα ή κατά 
πλειοψηφία με τους βαθμούς «ΚΑΛΩΣ», «ΛΙΑΝ ΚΑΛΩΣ» 
ή «ΑΡΙΣΤΑ». Για την απόφαση της η Επιτροπή συντάσσει 
πρακτικό Αξιολόγησης, το οποίο κατατίθεται και πρω- 
τοκολλείται στη Γραμματεία του Τμήματος Βιολογίας. 

Σε περίπτωση κατά την οποία το πρακτικό φέρει υπο¬ 
γραφές τεσσάρων μελών της Επταμελούς Εξεταστικής 
Επιτροπής και πέμπτο μέλος έχει υπογράψει την Ειση¬ 
γητική Έκθεση, ο τίτλος θεωρείται ότι έχει χορηγηθεί 
εγκύρως (ν.4186/2013, άρθρο 39, παρ. 18). 

Τα μέλη της Επταμελούς Εξεταστικής Επιτροπής δύ- 
νανται να υποδείξουν συγκεκριμένες διορθώσεις, προ¬ 
σθήκες, αλλαγές, κ.λπ. Ο υποψήφιος υποχρεούται να 
υποβάλλει το διορθωμένο κείμενο της Δ.Δ. του εντός 
δέκα (10) ημερών από την ημερομηνία παρουσίασης/ 
εξέτασης, κοινοποιώντας τις διορθώσεις στην Επταμελή 
Εξεταστική Επιτροπή. Ο επιβλέπων καθηγητής καταθέτει 
βεβαίωση στη Γραμματεία ότι ο υποψήφιος υπέβαλε τη 
Δ.Δ. με τις προταθείσες προσθήκες/αλλαγές. 

Μετά την εξέταση από την Επταμελή Εξεταστική Επι¬ 
τροπή οι υποψήφιοι υποχρεούνται: 

- Να καταθέσουν το τελικό κείμενο της Δ.Δ. τους στη 
ΓραμματείατουΤμήματος Βιολογίας (1 αντίτυπο) και στα 
μέλη της επταμελούς εξεταστικής επιτροπής (7 αντίτυπα, 
1 ανά μέλος). Η κατάθεση μπορεί να γίνει σε έντυπη ή 
ψηφιακή μορφή (Έϋ). 

- Εάν η Δ.Δ. έχει γραφεί στην αγγλική γλώσσα, να συ¬ 
νοδεύεται από εκτενή περίληψη της (4.000 έως 6.000 
λέξεις) στην ελληνική γλώσσα. 

Άρθρο 10 

Αναγόρευση-Καθομολόγηση Διδακτόρων 

Για την αναγόρευση σε διδάκτορα, ο υποψήφιος, εφό¬ 
σον έχει ολοκληρώσει τις υποχρεώσεις του, οφείλει να 
προβεί στις παρακάτω ενέργειες: 

- Συμπλήρωση Αίτησης για αναγόρευση-καθομολό- 

Υηση 

- Κατάθεση ακαδημαϊκής ταυτότητας 

- Βεβαίωση Κεντρικής Βιβλιοθήκης ΣΘΕ ότι έχει κατα¬ 
τεθεί η Δ.Δ. στο ψηφιακό αποθετήριο «ΠΕΡΓΑΜΟΣ» και 
βεβαίωση μη οφειλής βιβλίων 

- Κατάθεση Δ.Δ. στο Εθνικό Αρχείο Διδακτορικών Δια¬ 
τριβών (ΕΑΔΔ) του Εθνικού ΚέντρουΤεκμηρίωσης (ΕΚΤ) 

Ο έλεγχος της επάρκειας των παραπάνω διαδικασιών 
ελέγχεται από τη Γραμματεία του Τμήματος Βιολογίας και 
τον Πρόεδρο του Τμήματος. Η ημερομηνία αναγόρευσης 
και καθομολόγησης ανακοινώνεται από τη Γραμματεία 
του Τμήματος Βιολογίας και αναρτάται στον ιστότοπο 
του Τμήματος και του Ιδρύματος. Οι ενδιαφερόμενοι 
ενημερώνονται ηλεκτρονικά. Η τελετή πραγματοποι¬ 
είται ενώπιον της Συνέλευσης του Τμήματος Βιολογίας, 
παρουσία του Προέδρου του Τμήματος Βιολογίας. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της Δ.Δ., 
αποβλέπει πρωτίστως στην εκπαίδευση του Υ.Δ. και στην 
απόκτηση ερευνητικής εμπειρίας που απαιτείται για την 
απονομή του διδακτορικού τίτλου, καθώς και για την 
περαιτέρω σταδιοδρομία του. 

Η εκπόνηση Δ.Δ., λόγω της φύσης της, μπορεί να 
εντάσσεται σε συνεχόμενες και πολλές φορές μακρο¬ 
χρόνιες έρευνες που διεξάγονται από ερευνητικές μο¬ 
νάδες και επιστημονικούς υπευθύνους σε συγκεκριμένο 
τομέα της επιστήμης, συχνά στο πλαίσιο ερευνητικών 
προγραμμάτων. 

Ο συγγραφέαςτης Δ.Δ. είναι ο δικαιούχοςτου περιου¬ 
σιακού και ηθικού δικαιώματος πνευματικής ιδιοκτησίας, 
του κειμένου της Δ.Δ. του, σύμφωνα με τον ν. 2121 /1993, 
όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις, διπλώματα ευρεσιτεχνίας), που ενδεχομένως 
προκύψουν από τα αποτελέσματα της έρευνας της Δ.Δ., 
ανήκουν τόσο στον διδάκτορα όσο και στον επιβλέπο- 
ντα καθηγητή ή και σε άλλους ερευνητές που μετέχουν 
στην ερευνητική ομάδα, σύμφωνα με την ισχύουσα νο¬ 
μοθεσία. 

Δικαιώματα πνευματικής ιδιοκτησίας που προκύ¬ 
πτουν μετά το πέρας της Δ.Δ. λόγω της συνέχισης της 
αντίστοιχης έρευνας στο εργαστήριο, ανήκουν αποκλει¬ 
στικά στον επιστημονικό υπεύθυνο αυτής της φάσης της 
έρευνας ή και σε άλλους ερευνητές. 

Για τα θέματα αυτά μπορεί να υπογράφει σύμβαση 
μεταξύ των μερών σε οποιοδήποτε στάδιο της έρευνας. 

Άρθρο 12 

Διαγραφή Υποψηφίων Διδακτόρων 

Η Συνέλευση του Τμήματος Βιολογίας, μετά την εισή¬ 
γηση κατά πλειοψηφία της Τριμελούς Συμβουλευτικής 


Επιτροπής, δύναται να αποφασίσει τη διαγραφή Υ.Δ. εάν 
ισχύει οποιοδήποτε από τα παρακάτω: 

- η πρόοδος του Υ.Δ. κρίνεται ανεπαρκής ή στάσιμη, 
μετά την κατάθεση εισήγησης υπογεγραμμένης από την 
Τριμελή Συμβουλευτική Επιτροπή, αφού έχειπροηγηθεί 
ενημέρωση του Υ.Δ. και δυνατότητα έγγραφης απάντη¬ 
σης του εντός ευλόγου χρονικού διαστήματος. 

- η διάρκεια εκπόνησης της Δ.Δ. υπερβεί τη μέγιστη 
χρονική διάρκεια όπως ορίζεται στον παρόντα Κανο¬ 
νισμό. 

- ο Υ.Δ. έχει παραβιάσει τις κείμενες διατάξεις όσον 
αφορά πειθαρχικά παραπτώματα και κυρώσεις από τα 
αρμόδια Πειθαρχικά Όργανα. 

- κατόπιν αιτήσεως του Υ.Δ. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

Το Τμήμα Βιολογίας του ΕΚΠΑ μπορεί να συνεργάζεται 
με ερευνητικά κέντρα και ινστιτούτα της ημεδαπής για 
την εκπόνηση Δ.Δ. με συνεπίβλεψη, εφόσον πληρούνται 
οι προϋποθέσεις που προβλέπει το άρθρο 43, παρ. 3 του 
ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά με 
την εκπόνηση Δ.Δ. με αναγνωρισμένα ως ομοταγή ιδρύ¬ 
ματα ή ερευνητικά κέντρα και ινστιτούτα της αλλοδαπής 
(παρ. 3, άρ. 43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η Επταμελής Εξεταστική Επιτροπή σύμ¬ 
φωνα με το άρθρο 41 του νόμου (άρθρο 85, παρ. 5 του 
ν. 4485/2017). 

Ειδικότερα, οι Υ.Δ. που έχουν συμπληρώσει τουλά¬ 
χιστον πέντε (5) πλήρη ημερολογιακά έτη από την 
ημερομηνία ορισμού τηςΤριμελούς Συμβουλευτικής 
Επιτροπής τους, εντάσσονται στον νέο Κανονισμό 
Διδακτορικών Σπουδών του Τμήματος Βιολογίας, 
ενημερώνονται εγγράφως και οφείλουν να ολοκλη¬ 
ρώσουν τη Δ.Δ. σε τρία (3) έτη από την έναρξη ισχύος 
του παρόντος Κανονισμού. Μετά την παρέλευση της 
τριετούς παράτασης εφαρμόζονται οι προβλέψεις του 
άρθρου 12. 

Οι Υ.Δ. που δεν έχουν συμπληρώσει πέντε (5) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής τους, εντάσσο¬ 
νται στον νέο Κανονισμό Διδακτορικών Σπουδών του 
Τμήματος Βιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 




11830 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 040/22.03.2018 


Αριθμ. 385/7778 (2) 

Διόρθωση της αριθμ. 1409/27697/10.10.2016 
απόφασης (ΦΕΚ 3319/17.10.2016/τ.Β') περί με- 
τονομασίας του «Εργαστηρίου Μεταλλογνωσί- 
ας», σε «Εργαστήριο Χαρακτηρισμού Υλικών και 
Μεταλλογνωσίας» του Τμήματος Χημικών Μηχα¬ 
νικών της Πολυτεχνικής Σχολής του Πανεπιστη¬ 
μίου Πατρών. 

Η ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του άρθρου 60 του ν.4386/2016 (ΦΕΚ 
83/2016, τ.Α'). 

2. Το ΦΕΚ 3319/17.10.2016/τ.Β'. 

3. Το έγγραφο 225492/Ζ2/20.12.2017 έγγραφο του 
ΥΠ.Π.Ε.Θ. 

4. Τη σύμφωνη γνώμη της ΓενικήςΣυνέλευσηςτουΤμή- 
ματος Χημικών Μηχανικώντης Πολυτεχνικής Σχολής του 
Πανεπιστημίου Πατρών (Συνεδρίαση Γ.Σ. 564/23.1.2018) 

5. Την απόφαση της Συγκλήτου του Πανεπιστημίου 
Πατρών (συνεδρίαση 132/1.3.2018) 

6. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 


του κρατικού προϋπολογισμού ή του προϋπολογισμού 
του Πανεπιστημίου Πατρών, αποφασίζουμε: 

Τη διόρθωση της αριθμ. 1409/27697/10.10.2016 από¬ 
φασης (ΦΕΚ 3319/17.10.2016/τ.Β') για το «Εργαστήριο 
Χαρακτηρισμού Υλικών και Μεταλλογνωσίας», αντικαθι¬ 
στώντας την πρόταση στο άρθρο 5, παραγ. 6 όπου ανα- 
φέρεται: «Ο Διευθυντής μπορεί να αναθέτει σε μέλος ΕΤΕΠ 
τη διοικητική και γραμματειακή υποστήριξη του Εργαστη¬ 
ρίου, με την πρόταση: «Ο Διευθυντής μπορεί να αναθέτει 
σε μέλος ΕΤΕΠ, εξειδικευμένες τεχνικές εργαστηριακές 
υπηρεσίες για την αρτιότερη εκτέλεση του εκπαιδευτικού, 
ερευνητικού και εφαρμοσμένου έργου του Εργαστηρίου» 

Έναρξη ισχύος 

Η ισχύς της παρούσης αρχίζει απάτη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως 

Πάτρα, 12 Μαρτίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 

